Piketberg se ant Stella ter ruste gelê | Netwerk24
Piketberg se ant Stella ter ruste gelê
Deur Trish Goosen 29 Junie 2020 06:02
Wyle Stella PieterseFoto:
Die bekende ant Stella Pieterse (81) van Piketberg is Saterdag 21 Junie ter ruste gelê. Sy is op 13 Junie oorlede.
Brian Pieterse, Stella se seun, het Maandag aan Weslander gesê bloeddruk, suikersiekte en ouderdom het uiteindelik sy tol geëis en tot haar dood gelei.
Brian is die skoolhoof by Steynville Primêr.
Stella het 14 jaar gelede ’n erge beroerte oorleef en het sedertdien van ’n rolstoel gebruik gemaak.
Brian het met trots gesê sy ma was ’n “hardwerkende, ongetroude enkelma” wat 27 jaar by Hoërskool Piketberg se seunskoshuis gewerk het. “In al daai tyd was sy net een dag af,” het hy met deernis bygevoeg.
Stella het in haar jonger dae netbal gespeel en in die die VGK-koor gesing.
Sy word deur haar drie seuns en een dogter oorleef.